
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 705 

28 Μαρτίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ανώτατου ορίου των κατά μήνα χιλιο¬ 
μέτρων που επιτρέπεται να πραγματοποιούν οι 
Επιθεωρητές και οι υπάλληλοι της Ειδικής Υπη¬ 
ρεσίας Επιθεωρητών Περιβάλλοντος, με ιδιόκτη¬ 
τα μεταφορικά μέσα. 1 

Χαρακτηρισμός οφειλών ως ιδιαίτερα σημαντικού 
ύψους, η επιδίωξη της είσπραξης των οποίων 
υπάγεται και στην αρμοδιότητα της Επιχειρησι¬ 
ακής Μονάδας Είσπραξης της Γενικής Διεύθυν¬ 
σης Φορολογικών Ελέγχων και Είσπραξης Δημο¬ 


σίων Εσόδων». 2 

Καταβολή βοηθήματος αυτοτελώς και ανεξαρτήτως 
απασχολουμένων κατ’ εφαρμογή της παρ. 2 του 
άρθρου 44 του ν. 3986/2011 (Α' 152). 3 


ΑΠΟΦΑΣΕΙ Σ 

Αριθμ. 2/19271/0022 (1) 


Καθορισμός ανωτάτου ορίου των κατά μήνα χιλιομέτρων 
που επιτρέπεται να πραγματοποιούν οι Επιθεωρητές 
και οι υπάλληλοι της Ειδικής Υπηρεσίας Επιθεωρη¬ 
τών Περιβάλλοντος, με ιδιόκτητα μεταφορικά μέσα. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του Ν. 2685/1999 (ΦΕΚ 35/Α718-2-1999) 
«Κάλυψη δαπανών μετακινούμενων υπαλλήλων εντός και 
εκτός Επικράτειας και άλλες διατάξεις» όπως τροποποι¬ 
ήθηκε με το άρθρο 9 του Ν. 3833/2010 (ΦΕΚ 40 Α715-03- 
2010) «Προστασία της εθνικής οικονομίας - Επείγοντα 
μέτρα για την αντιμετώπιση της δημοσιονομικής κρίσης». 

2. Τις διατάξεις του Ν. 2362/1999 «Περί Δημοσίου Λο¬ 
γιστικού...» (ΦΕΚ 247/Α'). 

3. Τις διατάξεις του άρθρου 9 του Ν. 2947/2001 (ΦΕΚ 
228/Α'). 

4. Τις διατάξεις του Π.Δ. 165/2003 (ΦΕΚ 137/Α') «Διοικη¬ 
τική οργάνωση διάρθρωση και στελέχωση της Ειδικής 
Υπηρεσίας Επιθεωρητών Περιβάλλοντος». 


5. Τις διατάξεις του Π.Δ. 63/2005 (ΦΕΚ 98/Α') «Κωδι¬ 
κοποίηση της Νομοθεσίας για την Κυβέρνηση και τα 
Κυβερνητικά Όργανα» (άρθρο 29 Α' 1558/85). 

6. Την υπ’ αριθμ. 2876/7-10-2009 Πρωθυπουργική από¬ 
φαση περί αλλαγής τίτλου του Υπουργείου (ΦΕΚ 2234/ 
Β77-10-2009). 

7. Τις διατάξεις του Ν. 3818/2010 (ΦΕΚ 17/Α716-2-2 010) 
«Προστασία δασών και δασικών εκτάσεων του Νομού 
Αττικής, σύσταση Ειδικής Γραμματείας Επιθεώρησης 
Περιβάλλοντος και Ενέργειας και λοιπές διατάξεις». 

8. Την υπ’ αριθμ. Υ48/9.7.2012 (ΦΕΚ 2105/Β79.7.2012) 
απόφαση καθορισμού αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα. 

9. Τις υπηρεσιακές ανάγκες μετακίνησης των Επιθε¬ 
ωρητών και υπαλλήλων της Ειδικής Υπηρεσίας Επιθεω¬ 
ρητών Περιβάλλοντος (Επιθεωρητές, Τεχνικοί και Διοι¬ 
κητικοί Υπάλληλοι της ΕΥΕΠ και υπάλληλοι της Ειδικής 
Υπηρεσίας Κατεδαφίσεων) για την πραγματοποίηση 
αυτοψιών για περιβαλλοντικούς ελέγχους, με μεταφορά 
μετρητικού εξοπλισμού απαραίτητου για τους ελέγχους, 
που δεν είναι δυνατόν να μεταφερθούν με μαζικά μέσα 
μεταφοράς. 

10. Το γεγονός ότι από την εφαρμογή της παρού¬ 
σας δεν προκαλείται δαπάνη σε βάρος του Τακτικού 
Προϋπολογισμού αλλά από τις πιστώσεις του έργου 
2011ΣΕ07580032 της ΣΑΕ 075/8 ύψους 3.366 Ευρώ και 
τις πιστώσεις του έργου 2011ΣΕ07580034 της ΣΑΕ 075/8 
ύψους 1.584 Ευρώ. 

11. Την υπ’ αριθμ. 2/12904/0022/22-03-2012 απόφαση 
των Υπουργών Οικονομικών και Περιβάλλοντος, Ενέρ¬ 
γειας και Κλιματικής Αλλαγής «Καθορισμός ανωτάτου 
ορίου των κατά μήνα χιλιομέτρων που επιτρέπεται να 
πραγματοποιούν οι Επιθεωρητές και οι υπάλληλοι της 
Ειδικής Υπηρεσίας Επιθεωρητών Περιβάλλοντος, με ιδι¬ 
όκτητα μεταφορικά μέσα» (ΦΕΚ 1191/Β'), αποφασίζουμε: 

Καθορίζουμε το ανώτατο όριο χιλιομέτρων που επι¬ 
τρέπεται να πραγματοποιούν οι Επιθεωρητές και οι 
υπάλληλοι της Ειδικής Υπηρεσίας Επιθεωρητών Πε¬ 
ριβάλλοντος, με ιδιόκτητα μεταφορικά μέσα για την 
εκτέλεση υπηρεσίας συνολικά κατά το έτος 2013, μέχρι 
τριάντα τρεις χιλιάδες τριακόσια τριάντα τρία (33.333) 
χιλιόμετρα και για κάθε Επιθεωρητή και υπάλληλο της 
ΕΥΕΠ μέχρι χίλια (1.000) χιλιόμετρα το μήνα, εντός του 
ανωτέρω συνολικού ορίου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 

ΟΙΚΟΝΟΜΙΚΩΝ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΧΡΗΣΤΟΣ ΣΤΑΪΚΟΥΡΑΣ ΕΥΑΓΓΕΛΟΣ ΛΙΒΙΕΡΑΤΟΣ 

-♦- 

Αριθμ. Δ6Α 1053300 ΕΞ 2013 (2) 

Χαρακτηρισμός οφειλών ως ιδιαίτερα σημαντικού 
ύψους, η επιδίωξη της είσπραξης των οποίων υπά¬ 
γεται και στην αρμοδιότητα της Επιχειρησιακής Μο¬ 
νάδας Είσπραξης της Γενικής Διεύθυνσης Φορολο¬ 
γικών Ελέγχων και Είσπραξης Δημοσίων Εσόδων. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της περίπτωσης ΣΤ' της παραγράφου 
2 του άρθρου 55 του Ν. 4002/2011 (ΦΕΚ 180 Α72011). 

2. Την υπ’ αριθμ. Α.Υ.Ο. Δ6Α 1161279 ΕΞ/25.11.2011 (ΦΕΚ 
2860 Β719-12.2011). 

3. Τις διατάξεις του ν.δ. 356/1974 (Κ.Ε.Δ.Ε.). 

4. Την υπ’ αριθμ. ΥΠΟΙΚ 07927/ΕΞ 19.9.2012 (ΦΕΚ 2574Β7 
24.9.2012) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων στον Υφυπουργό 
Οικονομικών Γεώργιο Μαυραγάνη». 

5. Τις διατάξεις της περίπτωσης 1 της υποπαρα- 
γράφου Ε.2 της παραγράφου Ε του άρθρου πρώτου 
του ν. 4093/2012 «Εγκριση Μεσοπρόθεσμου Πλαισίου 
Δημοσιονομικής Στρατηγικής 2013-2016-Επείγοντα 
Μέτρα Εφαρμογής του ν. 4046/2012 και του Μεσο¬ 
πρόθεσμου Πλαισίου Δημοσιονομικής Στρατηγικής 
2013-2016», σε συνδυασμό με την περίπτωση α' της 
παραγράφου 9 του άρθρου 13 του ν. 4111/2013 (Α' 
18) «Συνταξιοδοτικές ρυθμίσεις, τροποποιήσεις του 
ν. 4093/2012, κύρωση της πράξης Νομοθετικού Περι¬ 
εχομένου «Εγκριση των Σχεδίων των Συμβάσεων... και 
άλλες επείγουσες διατάξεις». 

6. Την υπ’ αριθμ. Α.Υ.Ο. Δ6Α 1033376 ΕΞ2012/28-2-2012 
(ΦΕΚ 499 Β'/28.2.2012) όπως τροποποιήθηκε με την Α.Υ.Ο. 
Δ6Α1039626 ΕΞ 2012/9-3-2012 (ΦΕΚ 701 Β712.3.2012), περί 
χαρακτηρισμού οφειλών ως ιδιαίτερα σημαντικού ύψους, 
η επιδίωξη της είσπραξης των οποίων υπάγεται και στην 
αρμοδιότητα της Επιχειρησιακής Μονάδας Είσπραξης 
της Γ ενικής Διεύθυνσης Φορολογικών Ελέγχων και Εί¬ 
σπραξης Δημοσίων Εσόδων. 

7. Οτι με την παρούσα απόφαση δεν προκαλείται δα¬ 
πάνη σε βάρος του Κρατικού Προϋπολογισμού, απο¬ 
φασίζουμε: 

1. Ως ιδιαίτερα σημαντικού ύψους οφειλές, η επιδίωξη 
της είσπραξης των οποίων υπάγεται και στην αρμο¬ 
διότητα της Επιχειρησιακής Μονάδας Είσπραξης της 
Γ ενικής Διεύθυνσης Φορολογικών Ελέγχων και Είσπρα¬ 
ξης Δημοσίων Εσόδων, ανακαθορίζονται οι συνολικές 
βασικές οφειλές ανά οφειλέτη άνω του ενός εκατομ¬ 
μυρίου πεντακοσίων χιλιάδων (1.500.000) Ευρώ, από την 
ημερομηνία δημοσίευσης της παρούσης. 

2. Η ανωτέρω αρμοδιότητα διατηρείται για δύο έτη 
από τη μείωση των οφειλών κάτω του ανωτέρω ορίου 
για οποιοδήποτε λόγο. 


3. Η επιδίωξη της είσπραξης για τις ανωτέρω οφειλές 
γίνεται κατά προτεραιότητα, με συνδυασμένες και συ¬ 
μπληρωματικές ενέργειες, από τις επιλεγμένες από τον 
Γ ενικό Γ ραμματέα της Γ ενικής Γ ραμματείας Δημοσίων 
Εσόδων εισπράξιμες υποθέσεις που γνωστοποιούνται 
στην ανωτέρω υπηρεσία με βάση την ετήσια στοχοθε- 
σία είσπραξης ληξιπρόθεσμων οφειλών. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 27 Μαρτίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. Φ.80000/8285/253 (3) 

Καταβολή βοηθήματος αυτοτελώς και ανεξαρτήτως 
απασχολουμένων κατ’ εφαρμογή της παρ. 2 του άρ¬ 
θρου 44 του ν. 3986/2011 (Α' 152). 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 2 του άρθρου 44 του 
ν. 3986/2011 (Α' 152). 

2. Τις διατάξεις των άρθρων 1-13 του ν. 2676/1999 (Α' 1) 
για τον Ο.Α.Ε.Ε. 

3. Τις διατάξεις της παρ. 3 του άρθρου 10 του 
ν. 3230/2004 (ΦΕΚ 44 Α'/2004). 

4. Τις διατάξεις των άρθρων 39-51 του ν. 3655/2008 
(Α' 58) για το Ε.Τ.Α.Π.-Μ.Μ.Ε. 

5. Το π.δ/γμα 85/2012 (Α' 141) «Ιδρυση και Μετονομασία 
Υπουργείων, μεταφορά και κατάργηση υπηρεσιών». 

6. Το π.δ/γμα 86/2012 (Α' 141) «Διορισμός Υπουργών, 
Αναπληρωτών Υπουργών και Υφυπουργών». 

7. Την υπ’ αριθμ. 349/6/06.02.2013 απόφαση του Δ.Σ 
του Ο.Α.Ε.Δ. 

8. Την υπ’ αριθμ. 160/13/27.03.2012 απόφαση του Δ.Σ 
του Ο.Α.Ε.Ε. 

9. Την απόφαση του Δ.Σ του Ε.Τ.Α.Π-Μ.Μ.Ε. που λή- 
φθηκε στην υπ’ αριθμ. 13/04.04.2012 συνεδρίασή του. 

10. Τα υπ’ αριθμ. 11941/115/29.06.2012 και 2273/8/29.01.2013 
έγγραφα της Διεύθυνσης Αναλογιστικών μελετών της 
Γενικής Γραμματείας Κοινωνικών Ασφαλίσεων με τις 
συνημμένες σε αυτά οικονομικές εκθέσεις. 

11. Την γνώμη του Συμβουλίου Κοινωνικής Ασφάλισης 
που διατυπώθηκε στην υπ’ αριθμ. 4/22.02.2013 συνεδρί¬ 
ασή του. 

12. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (Φ.Ε.Κ. 
Α' 98) και το γεγονός ότι από την απόφαση αυτή δεν 
προκαλείται δαπάνη σε βάρος του Κρατικού Προϋπο¬ 
λογισμού, ούτε των προϋπολογισμών των ασφαλιστι¬ 
κών φορέων, αλλά προκαλείται δαπάνη (40) σαράντα 
εκατομμυρίων ευρώ περίπου σε βάρος του προϋπολο¬ 
γισμού του Ο.Α.Ε.Δ. και θα βαρύνει τις πιστώσεις του 
Κ.Α.Ε. 0643 «επιστροφές καταβολών λόγω ανεργίας», 
αποφασίζουμε: 

1. ΔΙΚΑΙΟΥΧΟΙ: 

Δικαιούχοι βοηθήματος του Ειδικού Λογαριασμού 
Ανεργίας Αυτοτελώς και Ανεξάρτητα Απασχολουμένων 
του Ο.Α.Ε.Δ. κατ' εφαρμογή της παρ.2 του άρθρου 44 

του ν. 3986/2011 (στο εξής Ειδικός Λογαριασμός Ανερ¬ 
γίας) είναι οι ελεύθεροι επαγγελματίες και αυτοτελώς 
απασχολούμενοι ασφαλισμένοι στους φορείς Ο.Α.Ε.Ε. 
και Ε.Τ.Α.Π.-Μ.Μ.Ε., οι οποίοι διακόπτουν αποδεδειγμέ¬ 
να το επάγγελμά τους, δεν αυτοαπασχολούνται, δεν 
αναλαμβάνουν μισθωτή απασχόληση και δεν λαμβά¬ 
νουν σύνταξη από οποιαδήποτε αιτία από φορέα κύριας 
ασφάλισης, τον Ο.Γ.Α., το Ν.Α.Τ., ή το Δημόσιο, ή φορέα 
κύριας ασφάλισης της αλλοδαπής και έχουν καταβά¬ 
λει την ειδική εισφορά της παρ. 2 του άρθρου 44 του 
ν. 3986/2011. 

2. ΠΡΟΫΠΟΘΕΣΕΙΣ: 

Για τη χορήγηση βοηθήματος στους ως άνω δικαι¬ 
ούχους απαιτείται σωρευτικά η συνδρομή των κάτωθι 
προϋποθέσεων: 

α. Πραγματοποίηση σε κάθε περίπτωση τουλάχιστον 
τριών (3) ετών συνεχούς ή διακεκομμένης ασφάλισης 
στον ασφαλιστικό φορέα που υπάγονται κατά τη διακο¬ 
πή του επαγγέλματος, με αντίστοιχη καταβολή της ει¬ 
δικής εισφοράς. Ειδικότερα, για όσους ήταν ασφαλισμέ¬ 
νοι κατά την 01.01.2011, απαιτείται καταβολή εισφορών 
για ένα (1) τουλάχιστον έτος στον Ειδικό Λογαριασμό 
Ανεργίας, εφόσον διέκοψαν την επαγγελματική τους 
δραστηριότητα μετά τη 01.01.2012 η καταβολή εισφορών 
για δύο (2) τουλάχιστον έτη στον Ειδικό Λογαριασμό 
Ανεργίας για όσους διέκοψαν την επαγγελματική τους 
δραστηριότητα μετά την 01.01.2013, ενώ για όσους δι- 
ακόψουν την επαγγελματική τους δραστηριότητα από 
01.01.2014 και εφεξής απαιτείται η καταβολή εισφοράς 
για τρία (3) τουλάχιστον έτη. 

Οι ως άνω ελάχιστες προϋποθέσεις καταβολής του 
βοηθήματος ισχύουν και για ασφαλισμένους που είχαν 
διακόψει την επαγγελματική τους δραστηριότητα πριν 
την 01.01.2011 και επαναδραστηριοποιούνται εκ νέου 
μετά την ημερομηνία αυτή. Στις περιπτώσεις αυτές ο 
απαιτούμενος χρόνος καταβολής της ειδικής εισφο¬ 
ράς προσδιορίζεται από την ημερομηνία επανέναρξης 
δραστηριότητας. 

β. Το συνολικό ατομικό καθαρό εισόδημα από οποια¬ 
δήποτε πηγή των δύο οικονομικών ετών που προη¬ 
γούνται της υποβολής της αίτησης να μην υπερβαίνει 
αθροιστικά το ποσό των 20.000 € και το συνολικό οικο¬ 
γενειακό καθαρό εισόδημα από οποιαδήποτε πηγή των 
δύο ετών που προηγούνται της υποβολής της αίτησης, 
να μην υπερβαίνει αθροιστικά το ποσό των 30.000 €. 

γ. Αποδεδειγμένη διακοπή του επαγγέλματος από την 
01.01.2012 και εφεξής, για τρεις τουλάχιστον μήνες πριν 
την λήψη του βοηθήματος, σύμφωνα με τα οριζόμενα 
στην παρούσα. 

δ. Ο δικαιούχος να μην έχει υπαχθεί στην προαιρε¬ 
τική ασφάλιση του φορέα του, ή άλλου φορέα, μετά 
την διακοπή επαγγέλματος και να μην έχει υποβάλλει 
αίτηση για συνταξιοδότηση για οποιαδήποτε αιτία, σε 
οποιοδήποτε φορέα ημεδαπής ή αλλοδαπής. 

ε. Ο δικαιούχος να μην έχει μεταβιβάσει την επιχεί¬ 
ρησή του ή το μερίδιό του ή τις μετοχές του στην 
επιχείρηση στην οποία ανήκε, σε σύζυγο ή πρόσωπο 
α' και β' βαθμού συγγένειας. 

στ. Ο δικαιούχος να έχει εξοφλήσει ολοσχερώς τις 
οφειλόμενες ασφαλιστικές εισφορές ή τυχόν οφειλές 
από οποιαδήποτε αιτία προς τον ασφαλιστικό φορέα 
στον οποίο υπάγεται. 

ζ. Ο δικαιούχος να διαμένει μόνιμα στην Ελλάδα. 


η. Ο ασφαλισμένος που πραγματοποιεί διακοπή δύο 
ελευθέρων επαγγελμάτων, δικαιούται βοηθήματος από 
ένα μόνο φορέα, τον οποίο επιλέγει ο ίδιος με υπεύθυνη 
δήλωσή του. 

3. ΥΨΟΣ ΒΟΗΘΗΜΑΤΟΣ ΚΑΙ ΛΟΙΠΟΙ ΟΡΟΙ 
α. Για τη λήψη του βοηθήματος υποβάλλεται αίτη¬ 
ση στην αρμόδια Υπηρεσία του Ο.Α.Ε.Δ., στην οποία 
αναγράφεται υποχρεωτικά ο Α.Μ.Κ.Α. και ο Α.Φ.Μ. του 
δικαιούχου. Η αίτηση υποβάλλεται εντός ανατρεπτικής 
προθεσμίας τριών (3) μηνών από την ημερομηνία έκ¬ 
δοσης της απόφασης διαγραφής από τα μητρώα του 
ασφαλιστικού φορέα. 

Ειδικότερα, ασφαλισμένοι που έχουν διακόψει το 
επάγγελμά τους μετά την 01.01.2012 και η απόφαση δι¬ 
αγραφής έχει ήδη εκδοθεί, δύνανται να υποβάλλουν 
αίτηση για χορήγηση βοηθήματος εντός ανατρεπτικής 
προθεσμίας τριών (3) μηνών από τη δημοσίευση της 
παρούσας υπουργικής απόφασης. 

β. Το βοήθημα καταβάλλεται για χρονικό διάστημα 
τουλάχιστον τριών (3) μηνών και ανέρχεται στο ποσό 
των τριακοσίων εξήντα (360€) μηνιαίως. 

Η διάρκεια καταβολής του βοηθήματος καθώς και 
το χορηγούμενο ποσό καθορίζονται από το συνολικό 
χρόνο ασφάλισης. 

Συγκεκριμένα: 

Για χρόνο ασφάλισης 3 έως 4 πλήρη έτη καταβάλλεται 
βοήθημα για τρεις (3) μήνες. 

Για χρόνο ασφάλισης 5 έως 6 πλήρη έτη καταβάλλεται 
βοήθημα για τέσσερις (4) μήνες. 

Γ ια χρόνο ασφάλισης 7 έως 8 πλήρη έτη καταβάλλεται 
βοήθημα για πέντε (5) μήνες. 

Για χρόνο ασφάλισης 9 έως 10 πλήρη έτη καταβάλ¬ 
λεται βοήθημα για έξι (6) μήνες. 

Για χρόνο ασφάλισης 11 έως 12 πλήρη έτη καταβάλ¬ 
λεται βοήθημα για επτά (7) μήνες. 

Για χρόνο ασφάλισης 13 έως 14 πλήρη έτη καταβάλ¬ 
λεται βοήθημα για οχτώ (8) μήνες. 

Για χρόνο ασφάλισης 15 πλήρη έτη και άνω καταβάλ¬ 
λεται βοήθημα για εννέα (9) μήνες. 

γ. Το βοήθημα καταβάλλεται από τις αρμόδιες Υπηρε¬ 
σίες του Ο.Α.Ε.Δ., μετά την έγκριση του αιτήματος, σε 
μηνιαίες δόσεις, ανάλογα με την διάρκεια καταβολής 
του και βαρύνει τον Ειδικό Λογαριασμό Ανεργίας. 

δ. Σε περίπτωση που ο ασφαλισμένος αναλάβει μι¬ 
σθωτή απασχόληση ή αυτοαπασχοληθεί ή αυτοασφα- 
λισθεί ή συνταξιοδοτηθεί για οποιαδήποτε αιτία από 
φορέα κύριας ασφάλισης, τον Ο.Γ.Α, το Ν.Α.Τ. ή το Δη¬ 
μόσιο, ή φορέα κύριας ασφάλισης της αλλοδαπής, έχει 
υποχρέωση ενημέρωσης των Υπηρεσιών του Ο.Α.Ε.Δ., 
η δε καταβολή του βοηθήματος διακόπτεται από την 
ημερομηνία ανάληψης της μισθωτής εργασίας ή της 
αυτοαπασχόλησης ή συνταξιοδότησης. 

Τυχόν βοηθήματα που έχουν καταβληθεί επιστρέφο- 
νται ως αχρεωστήτως καταβληθέντα. 

ε. Στην περίπτωση χορήγησης βοηθήματος πλέον της 
μιας φοράς εξετάζεται κάθε φορά η συνδρομή των απαι- 
τούμενων νομίμων προϋποθέσεων. Χρόνος ασφάλισης 
που υπολογίστηκε για την καταβολή του βοηθήματος 
δεν λαμβάνεται υπόψη για την επαναχορήγηση αυτού. 

στ. Κατά τα λοιπά ισχύουν οι διατάξεις του Νομοθετι¬ 
κού Διατάγματος 2961/1954 με τις ισχύουσες διατάξεις 
που εφαρμόζει ο Ο.Α.Ε.Δ. για την χορήγηση επιδόματος 
ανεργίας. 

4. ΔΙΚΑΙΟΛΟΓΗΤΙΚΑ 

α. Βεβαίωση του αρμόδιου ασφαλιστικού φορέα με την 
οποία πιστοποιείται η διακοπή του επαγγέλματος ή της 
ιδιότητας, ο χρόνος ασφάλισης και η μη ύπαρξη οφειλής. 

β. Υπεύθυνη δήλωση του ν. 1599/86 του δικαιούχου, ότι δεν 
έχει υποβάλλει δήλωση έναρξης εργασιών σε οποιαδήποτε 
Δ.Ο.Υ. και δεν συμμετέχει σε νομικό πρόσωπο ιδιωτικού δι¬ 
καίου οποιοσδήποτε νομικής μορφής ή ένωσης προσώπων. 

γ. Εκκαθαριστικά σημειώματα της τελευταίας διετίας από 
το έτος που προηγείται της υποβολής της αίτησης για τη 
λήψη του βοηθήματος, όπου έχει δηλωθεί το παγκόσμιο 
εισόδημα (εισόδημα ημεδαπής προέλευσης και τυχόν εισό¬ 
δημα αλλοδαπής προέλευσης) του/της δικαιούχου, η διεύ¬ 
θυνση κύριας κατοικίας, ο αριθμός Φορολογικού Μητρώου 
(Α.Φ.Μ.) συζύγου και το εισόδημα συζύγου (αν υφίσταται). Σε 
περίπτωση που αποκτήθηκε ή μη εισόδημα στην αλλοδαπή 
κατά τη διάρκεια των δυο προηγούμενων της αίτησης ετών, 
θα πρέπει να υποβληθεί βεβαίωση της αλλοδαπής φορολο¬ 
γικής αρχής για το ύψος του συγκεκριμένου εισοδήματος, 
νομίμως επικυρωμένη και μεταφρασμένη 
δ. Για την πιστοποίηση της μόνιμης διαμονής στην 
Ελλάδα απαιτείται: 

• Για τους πολίτες κρατούν μελών της Ε.Ε., «Εγγραφο 
πιστοποίησης μόνιμης διαμονής πολίτη της Ένωσης» 
του άρθρου 16 του π.δ. 106/2007 χορηγούμενο από τη 
Διεύθυνση Αλλοδαπών του Αρχηγείου της Ελληνικής 
Αστυνομίας, μετά από δετή συνεχή νόμιμη διαμονή. 

• Για τους υπηκόους τρίτων χωρών που διαμένουν νόμι¬ 
μα στην Ελλάδα απαιτείται «Αδεια διαμονής επί μακράν δι- 
αμένοντος» του π.δ. 150/2006 ή του άρθρου 40, παρ. 7 του 
ν. 3731/2008 (αρμόδιο όργανο είναι εκείνο που χορήγησε 
την τελευταία άδεια διαμονής) ή άδεια αορίστου διαμονής 
ή δεκαετίας του άρθρου 91, παρ. 2 του ν. 3386/2005 ή άδεια 
διαμονής γονέα ανηλίκου ημεδαπού του άρθρου 94 του 
ν. 3386/2005 ή άδεια διαμονής συζύγου πολίτη της Ε.Ε., ή 
Έλληνα πολίτη του άρθρου 63 του ν.3386/2005. 

• Ειδικά για τους υπηκόους τρίτων χωρών στους 
οποίους έχει χορηγηθεί πολιτικό άσυλο απαιτούνται: 
Άδεια διαμονής αναγνωρισμένου πολιτικού πρόσφυγα ή 
μέλους οικογένειας κατόχου τέτοιας άδειας και ταξιδιω¬ 
τικό έγγραφο (ΙιΙγθ άο νογαρα) που εκδίδεται σύμφωνα 
με το άρθρο 28 της Σύμβασης της Γενεύης. 


• Για τους ομογενείς από τρίτες χώρες απαιτούνται: 
ειδικό δελτίο Ταυτότητας Ομογενούς ή Δελτίο ή άλλος 
τίτλος διαμονής ομογενούς κάθε τύπου ή αυτετελής 
άδεια διαμονής επαναπατρισθέντος ή παλλινοστήσα- 
ντος ή ομογενούς. 

ε. Παραστατικό ταυτοπροσωπίας: Για την απόδειξη 
της ταυτοπροσωπίας Ελλήνων πολιτών Δελτίο Αστυνο¬ 
μικής Ταυτότητας ή σχετική προσωρινή βεβαίωση της 
αρμόδιας αρχής ή το διαβατήριο ή άδεια οδήγησης ή 
ατομικό βιβλιάριο υγείας. Γ ια πολίτες Κράτους - Μέλους 
της Ε.Ε. δελτίο ταυτότητας ή διαβατήριο. Γ ια υπηκόους 
τρίτων χωρών διαβατήριο ή άλλο έγγραφο βάσει του 
οποίου επιτρέπεται η είσοδός του στη χώρα ή τα έγ¬ 
γραφα που έχουν εκδώσει οι αρμόδιες ελληνικές αρχές. 

στ. Αποδεικτικό διεύθυνσης κατοικίας του ασφαλισμέ¬ 
νου (λογαριασμός ρεύματος ή τηλεφώνου ή ύδρευσης). 

ζ. Λογαριασμός Εθνικής Τράπεζας (ΙΒΑΝ) στον οποίο 
είναι μόνος δικαιούχος, ή πρώτος στην περίπτωση συν- 
δικαιούχου 

η. Υπεύθυνη κατά νόμο δήλωση στην οποία δηλώνεται 
από τον ασφαλισμένο ότι κατά το χρόνο υποβολής της 
αίτησης για τη λήψη του βοηθήματος δεν έχει αναλάβει 
μισθωτή εργασία, δεν αυτοαπασχολείται, δεν λαμβάνει 
σύνταξη από φορέα κύριας ασφάλισης, τον Ο.Γ.Α., το 
Ν.Α.Τ. ή το Δημόσιο, ή φορέα κύριας ασφάλισης της αλ¬ 
λοδαπής και δεν έχει μεταβιβάσει την επιχείρηση του ή 
το μερίδιο του ή τις μετοχές του στην επιχείρηση στην 
οποία ανήκε σε σύζυγο ή πρόσωπο α' και β' βαθμού 
συγγένειας. Στην ίδια υπεύθυνη δήλωση δηλώνει το 
φορέα από τον οποίο επιθυμεί να καταστεί δικαιούχος 
του βοηθήματος στη περίπτωση διακοπής δύο ελεύθε¬ 
ρων επαγγελμάτων του. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 

